cyanic-selkie/wikianc huggingface dataset:
আমসত্ত্ব
আমসত্ব হলো আম থেকে তৈরি একটি মিষ্টিজাতীয় খাবার যা বাংলাদেশ এবং ভারতের পশ্চিমবঙ্গের বাঙালীদের কাছে জনপ্রিয়। আমসত্ব আমের মৌসুমে পাঁকা আমের রসালো অংশ থেকে প্রস্তুত করা হয়। আমসত্বের উল্লেখ বাংলা সাহিত্যে বহুবার পাওয়া গিয়েছে।
উপকরণ
১) আম চটকে নেয়া ( মিষ্টি আমসত্ত্ব খেতে চাইলে পাকা আম আঁটি ফেলে চটকে নেবেন। আর টক মিষ্টি খেতে চাইলে কাঁচা ও পাকা আম মিলিয়ে নেবেন। সেক্ষেত্রে কাঁচা আম সিদ্ধ করে আঁটি ফেলে চটকে নিতে হবে)
২) চিনি (যতখানি আম তার সম পরিমাণ চিনি। এক কাপ আম হলে ১ কাপ চিনি। তবে নিজের স্বাদ অনুযায়ী দেয়া যাবে)
৩) সরিষার তেল প্রয়োজনমত
বদরপুর রেলওয়ে টাউন
বরদপুর রেলওয়ে টাউন ভারতের আসাম রাজ্যের করিমগঞ্জ জেলার একটি শহর। পাশাপাশি বদরপুর টাউন এবং বরদপুর রেলওয়ে টাউন একই সময়ে বরদপুর নগরীয় এলাকা রূপে গঠিত হয়, এই জেলায় দুটি একটি নগর এলাকা উল্লেখযোগ্য।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল ।
জনসংখ্যার উপাত্ত
ভারতের ২০০১ সালের আদমশুমারি অনুসারে বরদপুর রেলওয়ে টাউনের জনসংখ্যা হল ৯,৯৪০ জন। এর মধ্যে পুরুষ ৫১% এবং নারী ৪৯%। বদরপুর শহরের গড় সাক্ষরতার হার ৮৪%, সারা ভারতের সাক্ষরতার হার ৫৯.৫%, তার চাইতে বদরপুরের সাক্ষরতার হার বেশি। পুরুষদের মধ্যে সাক্ষরতার হার ৫৩% এবং নারীদের মধ্যে সাক্ষরতার হার ৪৭%। এই শহরের জনসংখ্যার ৮% হল ৬ বছর বা তার কম বয়সী। বদরপুর রেলওয়ে  টাউনের জনসংখ্যার বেশিরভাগই পূর্ববাংলা (বাংলাদেশ) থেকে এসেছিল যারা বিভক্তর সময় এবং পরে স্থানান্তরিত হয়েছিল।
ক্রিস বেয়ার্ড
ক্রিস বেয়ার্ড (Chris Beard) কানাডিয়ান ব্যবসায়ী নেতা। ২০১৪ সালের এপ্রিল মাসে তিনি মজিলা কর্পোরেশনের অন্তর্বর্তীকালীন প্রধান নির্বাহী কর্মকর্তা (সিইও) হিসেবে দায়িত্ব পান।  বেয়ার্ড এইচপি, সান মাইক্রোসিস্টেমের সিনিয়র প্রোডাক্ট এবং মার্কেটিং প্রধান হিসেবে কাজ করেছেন। এছাড়া ২০০৪ সাল থেকে তিনি মজিলার চিফ মার্কেটিং অফিসার (সিএমও) হিসেবে দায়িত্ব পালন করছেন। বিশেষ করে তিনি ফায়ারফক্স ব্রাউজার চালুর ব্যাপারে কাজ করেছেন। ২০১৩ সালে তিনি গ্রেলক পার্টনার্সের এক্সিকিউটিভ ইন রেসিডেন্টস হিসেবে যোগ দেন।  ১৯৯৮ সালের জানুয়ারিতে তিনি ফুপিন গ্রুপ নামের একটি প্রতিষ্ঠান চালু করেন যা লিনাক্স কেয়ার নামের আরেকটি প্রতিষ্ঠান চালু হওয়ার দুই বছর পর অধিগ্রহণ করে।
জন্ম ও শিক্ষাজীবন
ক্রিস বেয়ার্ড ইউনিভার্সিটি অব এডিনবার্গ থেকে ইন্টারন্যাশনাল বিজনেসে এমবিএ সম্পন্ন করেন। এ বিশ্ববিদ্যালয়ে তিনি জন ম্যাকফারলেন প্রাইজ ফর লিডারশিপ পুরস্কার পান। এর আগে তিনি ইউনিভার্সিটি অব ওটোয়া থেকে অর্থনীতি ও বায়োক্যামিস্ট্রি বিষয়ে পড়াশোনা করেন।
পাইকগাছা পৌরসভা কেন্দ্রীয় মন্দির
পাইকগাছা পৌরসভা কেন্দ্রীয় মন্দির খুলনা জেলার পাইকগাছা উপজেলার পৌরসভা এলাকার একটি কেন্দ্রীয় হিন্দু মন্দির।
মন্দির সুরক্ষার জন্য এই মন্দিরসহ পাইকগাছা পৌরসভার সব সার্বজনীন পূজা মন্দির ২০২১ সালে সিসি ক্যামেরার আওতায় আনা হয়।
পূজা পার্বণ
এখানকার দুর্গা পূজা, শিবরাত্রি ব্রত ও মহানামযজ্ঞ বেশ জনপ্রিয়। এলাকার বহু মানুষ এ অনুষ্ঠানগুলোতে অংশগ্রহণ করে ।
লাওসের জাতীয় বিশ্ববিদ্যালয়
লাওসের জাতীয় বিশ্ববিদ্যালয় হল লাওসের রাজধানী ভিয়েনতিয়েনে অবস্থিত একটি বিশ্ববিদ্যালয়। মোট ছয়টি কলেজের বিভাগসমূহকে একত্রিত করে ১৯৯৬ সালে এই বিশ্ববিদ্যালয় যাত্রা শুরু করে। এটি দেশটির একমাত্র জাতীয় বিশ্ববিদ্যালয়। বিশ্ববিদ্যালয়টিতে বিদেশী ছাত্ররাও পড়াশোনা করার সুযোগ পায়।
বিশ্ববিদ্যালয়টি গ্রেটার মেকং সাব-রেজিয়ন একাডেমিক এন্ড রিসার্চ নেটওয়ার্ক এবং এসিয়ান ইউনিভার্সিটি নেটওয়ার্কের সদস্য।
ইতিহাস
বিশ্ববিদ্যালয়টির কয়েকটি শিক্ষাঙ্গণ রয়েছে। এর মধ্যে ডংডক ক্যাম্পাস (কেন্দ্রীয়), সকপলাং ক্যাম্পাস (ইঞ্জিনিয়ারিং অনুষদ), নাবং ক্যাম্পাস (কৃষি অনুষদ), ডননকখুম ক্যাম্পাস (আইন অনুষদ) এবং টাধং ক্যাম্পাস (পানি সম্পদ অনুষদ) উল্লেখযোগ্য। বিশ্ববিদ্যালয়টির মোট ১৩ টি বিভাগ এবং ২ টি অনুষদ রয়েছে। এছাড়াও আছে একটি কেন্দ্রীয় লাইব্রেরি এবং একটি ছোট হাসপাতাল।
২০২১–২২ নেদারল্যান্ডস ক্রিকেট দলের নিউজিল্যান্ড সফর
নেদারল্যান্ডস পুরুষ ক্রিকেট দল ২০২২ সালের মার্চ ও এপ্রিল মাসে একটি টোয়েন্টি২০ আন্তর্জাতিক (টি২০আই) ও তিনটি একদিনের আন্তর্জাতিক (ওডিআই) ম্যাচ খেলার জন্য নিউজিল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। প্রাথমিকভাবে সফরটি ২০২২ সালের জানুয়ারি বা ফেব্রুয়ারি মাসে অনুষ্ঠিত হওয়ার কথা থাকলেও নিউজিল্যান্ডে ভ্রমণের ক্ষেত্রে কোভিড-১৯ সংক্রান্ত জটিলতার কারণে সফরটি কিছুদিন পিছিয়ে দেয়া হয়। ২০২১ সালের নভেম্বর মাসে নিউজিল্যান্ড ক্রিকেট সফরের সূচি নিশ্চিত করে।
সফরের প্রাথমিক সূচি অনুসারে প্রথম ওডিআই ম্যাচটির আয়োজনস্থল ছিল ডানেডিনের ইউনিভার্সিটি ওভাল। কিন্তু ২০২২ সালের ২৭ জানুয়ারি নিউজিল্যান্ড ক্রিকেট সূচিতে পরিবর্তন আনে, এবং ম্যাচটিকে বে ওভালে নিয়ে যাওয়া হয়। আন্তর্জাতিক ম্যাচগুলোর আগে নেদারল্যান্ডস ও নিউজিল্যান্ড একাদশের মধ্যে তিনটি প্রস্তুতিমূলক ম্যাচ আয়োজন করা হয়।
সিরিজের একমাত্র টি২০আই ম্যাচটি বৃষ্টির কারণে পরিত্যক্ত হয়। ওডিআই সিরিজে নিউজিল্যান্ড ৩–০ ব্যবধানে জয়লাভ করে।
দলীয় সদস্য
২০২২ সালের ১৩ মার্চ মাইকেল রিপনকে নেদারল্যান্ডসের দলে যোগ করা হয়। ওডিআই সিরিজ শুরুর আগে নিউজিল্যান্ডের মার্ক চ্যাপম্যানের দেহে কোভিড-১৯ শনাক্ত হওয়ায় তিনি ওডিআই সিরিজের দল থেকে ছিটকে যান। তাঁর বদলি হিসেবে জর্জ ওয়ার্কারকে দলে নেয়া হয়।
মাইনুল হক
মাইনুল হক, সাধারণত মাইনু নামে পরিচিত, একজন বাংলাদেশী ক্রিকেটার যিনি ১৯৭৬-৭৭ সালে ঢাকায় এমসিসির বিপক্ষে বিখ্যাত ক্রিকেট ম্যাচে বাংলাদেশ দলের হয়ে খেলেছিলেন। পরের মরসুমে, শ্রীলঙ্কার বিপক্ষে তিনি দলের উপ-অধিনায়ক হিসেবে রকিবুল হাসানকে সহায়তা করেছিলেন। তিনি ডানহাতি মিডল অর্ডার ব্যাটসম্যান। তিনি ফরিদপুরে ৩৯ এবং শ্রীলঙ্কার বিপক্ষে চট্টগ্রামে ৪৩ রান করেছিলেন। ১৯৭৮ সালের ফেব্রুয়ারিতে তিনি রকিবুল হাসানের সাথে সেঞ্চুরি জুটি করেছিলেন ভারত থেকে সফরকারী ডেকান ব্লুজদের বিপক্ষে।
প্রাথমিক অবসর
মইনুল ১৯৭৮ মৌসুমের পরপরই বিদেশে চলে যান, এভাবে হঠাৎ করেই তার আন্তর্জাতিক ক্যারিয়ার শেষ হয়ে যায়। তার সিদ্ধান্ত নেওয়ার পেছনের মূল কারণটি ছিল সেই সময়কার বাংলাদেশের ক্রিকেট অপেশাদার পর্যায়ে ছিল। এমনকি শীর্ষ ক্রিকেটারদেরও খুব কম বেতন দেওয়া হতো। এঁরা সকলেই অন্যান্য পেশাগত কর্মে জড়িত ছিলেন। মাইনু ছাড়াও আরও কয়েকজন জাতীয় ক্রিকেটার (নজরুল কাদের লিন্টু, নাজিম শিরাজী, আসাদাদুজ্জামান মিশা, নেহাল হাসনাইন, মাত্র কয়েকজনের নাম) ক্রিকেটে কেরিয়ারের থেকে অন্য পেশাকে বেশি গুরুত্ব দিয়েছেন।
ঘরোয়া ক্রিকেট
তিনি তার ঘরোয়া ক্রিকেটের বেশিরভাগ অংশ ঢাকার মোহামেডান স্পোর্টিং ক্লাবের সাথে খেলেছিলেন।
আত্মীয়স্বজন
তার বড় ভাই সেলিম ১৯৭৯ সালে ইংল্যান্ডে আইসিসি ট্রফিতে অংশ নেওয়া বাংলাদেশ ক্রিকেট দলের সদস্য ছিলেন।
কেয়া শিহাশি
কেয়া শিহাশি (椎橋 慧也, Keiya Shiihashi; জন্ম: ২০ জুন ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন।  তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
কেয়া শিহাশি ১৯৯৭ সালের ২০শে জুন তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
জন ব্রিডসন
জন ব্রিডসন (২ ফেব্রুয়ারি ১৮৬৩ – ১ ফেব্রুয়ারি ১৮৯৮) ছিলেন একজন অস্ট্রেলিয়ান ক্রিকেটার । তিনি ১৮৮৩/৮৪ মৌসুমে  দক্ষিণ অস্ট্রেলিয়ার পক্ষে হয়ে মাত্র একটি প্রথম-শ্রেণীর ম্যাচ খেলেছিলেন।
বিশ্ব মানবতা দিবস
জাতিসংঘের নির্দেশনায় প্রতি বৎসর ঊনিশে আগস্ট সারা বিশ্বে উদযাপিত হয় -  বিশ্ব মানবতা দিবস  (World Humanitarian Day)।  যাঁরা চরম আত্মত্যাগ করে, মানব সেবায় ব্রতী হয়েছেন, যাঁরা মানব কল্যাণে, মানবের উন্নতি সাধনে নিজেদের জীবন উত্‍‌সর্গ করেছেন  জাতিসংঘের ঘোষণা অনুসারে তাঁদের উদ্দেশ্যে বিশ্বজুড়ে অত্যন্ত শ্রদ্ধায় পালিত হয় দিনটি।
প্রেক্ষাপট
সেরগিও ভিয়েরা দ মেলো ব্রাজিলের জাতিসংঘের কূটনীতিক এবং ৩৪ বৎসরেরও বেশি সময় ধরে মানবিক ও রাজনৈতিক কর্মকাণ্ডে যুক্ত ছিলেন। ২০০৩ খ্রিস্টাব্দে রাষ্ট্রপুঞ্জের তরফ থেকে তিনি আরও একুশ জন সহকর্মীকে সঙ্গে নিয়ে যুদ্ধ বিধ্বস্ত ইরাকে বাগদাদে গিয়েছিলেন। সেখানে বিরূপ পরিস্থিতিতে বোমার হামলায় মৃত্যু হয় তাঁদের। কিন্তু তার এই চরমতম পরিস্থিতির আগে প্রায় তিরিশ বছরেরও বেশি সময় ধরে তিনি পৃথিবীর বিভিন্ন প্রান্তে যাঁরা যুদ্ধে সব হারিয়েছেন, সেই সব সর্বহারা মানুষের পাশে নিঃস্বার্থভাবে গিয়ে দাঁড়িয়েছেন তিনি। কোনও কিছুই তাঁকে তার ব্রত থেকে টলাতে পারেনি।
স্মৃতিরক্ষা
তার সেই মহান ব্রত যাতে থমকে না যায়, সেজন্য গঠিত হয়েছে সেরগিও ভিয়েরা দ মেলো ফাউন্ডেশন। তাদের উদ্যোগে এবং ফ্রান্স, সুইত্‍‌জারল্যান্ড, জাপান এবং ব্রাজিলের মতো সদস্য দেশের সহায়তায় সেরগিও ভিয়েরা দ মেলো ও তার সহকর্মীদের প্রয়াণ দিবসটিকে জাতিসংঘ ২০০৮ খ্রিস্টাব্দের ডিসেম্বর মাসের A/63/L.49 নম্বর সিদ্ধান্ত অনুসারে "বিশ্ব মানবতা দিবস" হিসেবে চিহ্নিত করা সম্ভব হয়েছে এবং ২০০৯ খ্রিস্টাব্দের ১৯ শে আগস্ট প্রথম বিশ্ব মানবতা দিবস পালিত হয়।  তদনুসারে প্রতি বৎসর বিভিন্ন ভাবনায় তথা প্রতিপাদ্য বিষয় নিয়ে সারা বিশ্বে সদস্যদেশগুলি বিশ্ব মানবতা দিবস যথাযোগ্য মর্যাদায় উদ্‌যাপন করে আসছে।
ঢালী আল মামুন
ঢালী আল মামুন বাংলাদেশের একজন
অন্যতম উল্লেখযোগ্য দৃশ্য শিল্পী । তার জন্ম ১৯৫৮ খ্রিষ্টাব্দে চাদঁপুর জেলায়।বর্তমানে তিনি চট্টগ্রাম বিশ্ববিদ্যালয়ের চারুকলা ইনস্টিটিউটে অধ্যাপক হিসেবে দায়িত্ব পালন করছেন।
শিক্ষাজীবন
১৯৮২ সালে চট্টগ্রাম বিশ্ববিদ্যালয় থেকে চারুকলা বিষয়ে স্নাতকোত্তর পাশ করেন। ১৯৯৩-৯৪ সালে জার্মান সরকারের বৃত্তি নিয়ে চারুশিল্পে উচ্চতর ডিএএডি কোর্স সম্পন্ন করেন।
সম্মাননা
•২০০০ সালে তিনি বাংলাদেশের প্রধান স্বীকৃতি সমূহের মধ্যে অন্যতম বাংলাদেশ শিল্পকলা একাডেমী পদক পান।
•২০০৬ সালে ঢাকায় আয়োজিত দ্বাদশ এশীয় চারুকলা প্রদর্শনীতে গ্র্যান্ড পুরস্কার পান।
•২০১৩ সালে ইতালির ভেনিসে আয়োজিত ৫৫তম বিয়েনালে তিনি বাংলাদেশের প্রতিনিধিত্ব করেন।
অবদান
৮০ দশকে বাংলাদেশের শিল্পীদের একটা দল প্রাচীন পথ থেকে দূরে সরে এক নতুন পথে হাটঁতে শুরু করেছিল। ঐ দলটির নাম ছিল "সময়"। আর এই "সময়" দলটি অন্যতম নেতৃত্বস্থানীয় একজন হলেন শিল্প ঢালী আল মামুন। আরো ছিলেন নিসার হোসেন,আজিজ শরাফী, ওয়াকিলুর রহমান, দিলারা বেগম জলি, হাবিবুর রহমান, শিশির ভট্টাচার্য্যের মতো শিল্পীরা। যাঁরা বিমূর্ত চিত্ররীতির জেঁকে বসা আধিপত্যের বিরুদ্ধে বীতস্পৃহ হয়ে পড়েছিলেন। তাদের প্রতিবাদ কেবল চিত্ররীতির বিরুদ্ধেই ছিল না। তাদের মনে হয়েছিল, সেই চিত্ররীতি দেশের সমকালীন ইতিহাসের অভিজ্ঞতাকে নাকচ করে দিচ্ছে, শিল্পকর্মকে পর্যবসিত করেছে ক্যানভাসের নিছক উপরিতলের বর্ণভঙ্গিমায়।
শিল্পকর্ম
স্মারক দুর্ঘটনা
উল্লেখযোগ্য সংগ্রহ
সহ দেশে-বিদেশে সরকারি ও বেসরকারি প্রতিষ্ঠান ও ব্যক্তির সংগ্রহে আছে তার শিল্পকর্ম।
ক্ষেপণাস্ত্র প্রযুক্তি নিয়ন্ত্রণ গোষ্ঠী
ক্ষেপণাস্ত্র প্রযুক্তি নিয়ন্ত্রণ গোষ্ঠী বা এমটিসিআর হল ক্ষেপণাস্ত্র, রকেট, ড্রোণ প্রভৃতি অস্ত্র নিয়ন্ত্রণ গোষ্ঠী। এই গোষ্ঠী বিশ্বে ক্ষেপণাস্ত্র নিয়ন্ত্রণের এক শক্তিশালী সংগঠন।বর্তমানে এই গোষ্ঠীর সদস্য সংখ্যা ৩৫। সংগঠনটিতে যুক্ত হওয়ার প্রধান শর্ত হল সদস্য দেশটি ৫০০ কেজি ও ৩০০ কিমির বেশি পাল্লার ক্ষেপণাস্ত্র তৈরি করা ও ছোড়া যাবে না।
ইতিহাস
১৯৮৭ সালে জি৭ গোষ্ঠীর সদস্য জাপান, ব্রিটেন, ফ্রান্স, জার্মানি, ইটালি, কানাডা ও যুক্তরাষ্ট্রকে নিয়ে "এমটিসিআর" প্রতিষ্ঠিত হয়। ২০১৬ সালের ২৭ জুনের আগে গোষ্ঠীটির মোট সদস্য ছিল ৩৪টি। ২০১৬ সালের ২৭ জুন নতুন সদস্য হিসাবে ভারত সংগঠনে যুক্ত হয়।ভারত বর্তমানে সংগঠনটির ৩৫তম পূর্ণ সদস্য।
দীনেশচন্দ্র সেন
দীনেশচন্দ্র সেন (রায়বাহাদুর) (৩ নভেম্বর,১৮৬৬- ২০ নভেম্বর,১৯৩৯) শিক্ষাবিদ, গবেষক, লোক-সাহিত্যবিশারদ, বাংলা সাহিত্যের ইতিহাসকার। তিনি কলকাতা বিশ্ববিদ্যালয়ের রামতনু লাহিড়ী রিসার্চ ফেলো এবং এর প্রতিষ্ঠাকালীন সদস্য ছিলেন।
জন্ম
দীনেশচন্দ্র সেন ১৮৬৬ সালের ৩ নভেম্বর মানিকগঞ্জ জেলার বগজুরি গ্রামে এক সম্ভ্রান্ত বৈদ্যব্রাহ্মণ পরিবারে জন্মগ্রহণ করেন । তার পৈতৃক নিবাস ঢাকা জেলার সুয়াপুর গ্রামে। পিতা ঈশ্বরচন্দ্র সেন মানিকগঞ্জ আদালতের উকিল ছিলেন। মাতা রূপলতা দেবী। হীরালাল সেন তার কাজিন। কবি ও সাংবাদিক সমর সেন তার পৌত্র।
শিক্ষাজীবন
দীনেশচন্দ্র সেন জগন্নাথ স্কুল থেকে এনট্রান্স (১৮৮২), ঢাকা কলেজ থেকে এফ.এ (১৮৮৫) পাস করেন। ১৮৮৯ সালে প্রাইভেট ছাত্র হিসেবে ইংরেজি সাহিত্যে অনার্সসহ বি .এ ডিগ্রি লাভ করেন।
কর্মজীবন
তিনি কর্মজীবন শুরু করেন সিলেটের হবিগঞ্জ স্কুলে (১৮৮৭)। পরে তিনি কুমিল্লার শম্ভুনাথ ইনস্টিটিউশন (১৮৮৯) ও ভিক্টোরিয়া স্কুল (১৮৯০)-এর প্রধান শিক্ষকের পদে যোগদান করেন। ১৯১৩ সালে কলকাতা বিশ্ববিদ্যালয় থেকে ‘রামতনু লাহিড়ী রিসার্চ ফেলো’ নির্বাচিত হন দীনেশচন্দ্র সেন। এর আগে ১৯০৯—১৩, সেখানে তিনি বাংলা ভাষা ও সাহিত্য নামে নতুন স্থাপিত বিভাগের ‘রিডার’ পদে কর্মরত ছিলেন তিনি। ১৯৩২ সালে তিনি অবসর নেন।
সাহিত্যজীবন
১৮৯০-এ কুমিল্লা ভিক্টোরিয়া স্কুলের প্রধান শিক্ষকের দায়িত্ব পালন কালে গ্রামবাংলার বিভিন্ন অঞ্চল ঘুরে প্রাচীন বাংলার পুঁথি সংগ্রহ করেন এবং সেসব উপকরণের সাহায্যে ১৮৯৬-এ “বঙ্গভাষা ও সাহিত্য” শিরোনামে বাংলা সাহিত্যের ইতিহাস রচনা করেন। ১৯০৫ সালে বিনোদবিহারী কাব্যতীর্থের সহযোগিতায় শ্রীকর নন্দীর লেখা ‘ছুটিখানের মহাভারত’-এর পুঁথি এবং হরপ্রসাদ শাস্ত্রীর সহায়তায় মানিক গাঙ্গুলীর লেখা ‘শ্রীধর্মমঙ্গল’ পুঁথি দুটি দীনেশচন্দ্র সেন প্রথম প্রকাশ করেন।
১৯১১ সালে তার সুবিখ্যাত গ্রন্থ “হিস্ট্রি অব বেঙ্গলি লিটেরেচার” প্রকাশিত হলে তা সর্বমহলের ভূয়সী প্রশংসা অর্জন করে। ১৯১৩ সালে কলকাতা বিশ্ববিদ্যালয় তাকে “রামতনু লাহিড়ী রিসার্চ ফেলোসিপ” প্রদান করে এবং এরই পরিপ্রেক্ষিতে তিনি মৈমনসিংহ গীতিকা ও পূর্ববঙ্গ গীতিকা সম্পাদনা করেন, যে গ্রন্থগুলোর পালাগান, গীতিকা বা কাব্যগুলো সংগ্রহ করে দেন চন্দ্রকুমার দে।
মৃত্যু
১৯৩৯ সালের ২০ নভেম্বর কলকাতার বেহালায় তার মৃত্যু হয়।
আব্দুর রউফ (কমান্ডার)
আব্দুর রউফ (১১ নভেম্বর ১৯৩৩ - ২৭ ফেব্রুয়ারি ২০১৫) ছিলেন বাংলাদেশ নৌবাহিনীর একজন কর্মকর্তা, বাংলাদেশের স্বাধীনতা যুদ্ধের সংগঠক এবং রাজনীতিবিদ। তিনি গণফোরামের সভাপতিমণ্ডলীর সদস্য হিসেবে দায়িত্ব পালন করেন। তিনি ১৯৬৮ সালে দায়ের করা আগরতলা ষড়যন্ত্র মামলার অন্যতম অভিযুক্ত ছিলেন। ২০১১ সালে বাংলা একাডেমি তাকে সম্মানসূচক ফেলোশিপ প্রদান করে। মুক্তিযুদ্ধে বিশেষ অবদানের জন্য বাংলাদেশ সরকার ২০২০ সালে তাকে মরণোত্তর স্বাধীনতা পদকে ভূষিত করে।
প্রারম্ভিক জীবন
আব্দুর রউফ ১৯৩৩ সালের ১১ নভেম্বর ভৈরবে জন্মগ্রহণ করেন। তার পিতা আবদুল লতিফ স্থানীয় পৌরসভার চেয়ারম্যান ছিলেন। তিনি ১৯৫১-৫২ সালে ঢাকা কলেজ ছাত্র সংসদের ক্রীড়া সম্পাদক, ১৯৫৩-৫৪ কুমিল্লা ভিক্টোরিয়া কলেজ ছাত্র সংসদের সাধারণ সম্পাদক এবং ১৯৫৫-৫৬ সালে ঢাকা বিশ্ববিদ্যালয়ের ফজলুল হক হলের সাধারণ সম্পাদক ছিলেন।
কর্ম ও রাজনৈতিক জীবন
আব্দুর রউফ ১৯৬২ সালে পাকিস্তান নৌবাহিনীতে যোগদান করেন। কর্মরত অবস্থায় স্বাধীন বাংলাদেশ আন্দোলনের সাথে যুক্ত হওয়ার কারণে ১৯৬৮ সালে গ্রেপ্তার হোন। আগরতলা ষড়যন্ত্র মামলায় অভিযুক্ত হয়ে শেখ মুজিবুর রহমানের সাথে ১৪ মাস কারাগারে থাকেন। পরবর্তীতে ১৯৬৯ সালে গণ-অভ্যুত্থানের পর মুক্তি পান। এরপর নরসিংদী কলেজে অধ্যক্ষ হিসেবে নিযুক্ত হোন। স্বাধীনতা যুদ্ধে মুক্তিযুদ্ধের একজন গুরুত্বপূর্ণ সংগঠক ছিলেন। মোজাফফর আহমেদের নেতৃত্বাধীন ন্যাপ ও ছাত্র ইউনিয়নের তরুণদের সমন্বয়ে গঠিত বিশেষ গেরিলা বাহিনীর তিন-সদস্যবিশিষ্ট পরিচালকমণ্ডলীর অন্যতম সদস্য ছিলেন তিনি। ১৯৭২ সালের আগস্ট মাসে তিনি বাংলাদেশ নৌবাহিনীতে যোগদান করেন এবং ১৯৭৩ সালে কমান্ডার পদে উন্নীত হন। ১৯৭৫ সালে বঙ্গবন্ধু নিহত হওয়ার পর তিনি কারারুদ্ধ হোন। ১৯৭৬ সালে তিনি মুক্তি পান। ১৯৯৩ সালে কামাল হোসেনের সাথে গণফোরাম প্রতিষ্ঠা করেন এবং আমৃত্যু গণফোরামের সভাপতিমণ্ডলীর সদস্য ছিলেন।
মৃত্যু
২০১৫ সালের ২৭ ফেব্রুয়ারি সম্মিলিত সামরিক হাসপাতালে মৃত্যু বরণ করেন।
গ্রন্থ
আগরতলা ষড়যন্ত্র মামলা ও আমার নাবিক জীবন, আমার ছেলেবেলা ও ছাত্র রাজনীতিসহ ৭টি গুরুত্বপূর্ণ গ্রন্থ রচনা করেছেন তিনি।
জুলফিকার বাবর
জুলফিকার বাবর (জন্ম: ১০ ডিসেম্বর, ১৯৭৮) পাঞ্জাবের ওকারা এলাকায় জন্মগ্রহণকারী পাকিস্তানি ক্রিকেটার। ডানহাতি ব্যাটসম্যান হিসেবে পাকিস্তান দলে খেলছেন। এছাড়াও, মুলতান টাইগার্স, কোয়েটা বিয়ার্স, ওয়াটার অ্যান্ড পাওয়ার ডেভেলপম্যান অথরিটি ও পাকিস্তান এ ক্রিকেট দলে খেলছেন তিনি।
নিউ ইয়র্ক স্টক এক্সচেঞ্জ ভবন
নিউ ইয়র্ক স্টক এক্সচেঞ্জ ভবন (এনওয়াইএসই বিল্ডিং) নিউ ইয়র্ক স্টক এক্সচেঞ্জের (এনওয়াইএসই) সদর দপ্তর হিসেবে কাজ করে। এটি নিউ ইয়র্ক শহরের নিম্ন ম্যানহাটনের আর্থিক জেলায় অবস্থিত। এটি ওয়াল স্ট্রিট, ব্রড স্ট্রিট, নিউ স্ট্রিট ও এক্সচেঞ্জ প্লেস দ্বারা আবদ্ধ ব্লকের অংশ দখল করে দুটি সংযুক্ত কাঠামোর সমন্বয়ে গঠিত। ব্লকের কেন্দ্রীয় অংশে ১৮ ব্রড স্ট্রিটের মূল কাঠামো রয়েছে, যা জর্জ বি পোস্টের কর্তৃক নব্য-ধ্রুপদী পুনরুজ্জীবন শৈলীতে নকশা করা হয়েছিল। উত্তর অংশে ১১ ওয়াল স্ট্রিটে একটি ২৩-তলা কার্যালয় সংযুক্তি রয়েছে, যা ট্রোব্রিজ অ্যান্ড লিভিংস্টন কর্তৃক একই শৈলীতে নকশা করা হয়েছিল।
১৮ ব্রড স্ট্রিটের মার্বেল সম্মুখভাগে ব্রড স্ট্রিটের দিকে ও পশ্চিমে নিউ স্ট্রিটের দিকে কলোনেড রয়েছে, উভয় দোতলা পডিয়ামের উপরে অবস্থিত।
ইতিহাস
নিউ ইয়র্ক স্টক এক্সচেঞ্জ (এনওয়াইএসই) ভবনটি লোয়ার ম্যানহাটনের আর্থিক জেলায় অবস্থিত, পূর্বে ব্রড স্ট্রিট, উত্তরে ওয়াল স্ট্রিট, পশ্চিমে নিউ স্ট্রিট ও দক্ষিণে এক্সচেঞ্জ প্লেসের মধ্যে শহরের ব্লক দখল করে আছে।
সফটওয়্যার কোম্পানি
থাম্ব|এল এল পি সফটওয়্যার কোম্পানি। সফটওয়্যার কোম্পানি হল এমন একটি বাণিজ্যিক প্রতিষ্ঠান যা কম্পিউটার সফটওয়্যারের ডেভলপমেন্ট, রক্ষনাবেক্ষণ, পাবলিকেশন ইত্যাদি কাজ সমূহ সম্পন্ন করে থাকে। এই ক্ষেত্রে বাণিজ্যের যে কোন ধরনের মডেল ব্যবহৃত হতে পারে। একই সাথে এই প্রতিষ্ঠানে বিভিন্ন ধরনের সেবা, যেমন প্রশিক্ষন, ডকুমেন্টেশন এবং পরামর্শ দেয়ার মত বিষযগুলি অন্তর্ভুক্ত হতে পারে।
ইতিহাস
"সফটওয়্যার" শব্দটি সর্বপ্রথম ব্যবহৃত হয় ১৯৫৩ সালে, তবে ১৯৬০ সালের পর থেকে এটি ব্যাপকভাবে ব্যবহার করা শুরু হয়। এর পূর্বে কম্পিউটারের প্রোগ্রাম তৈরীর কাজ করতে হতো ক্রেতার অথবা UNIVAC এবং আইবিএম নির্দিষ্ট এর মত নির্দিষ্ট কিছু প্রতিষ্ঠানের মাধ্যমে। কম্পিউটার ইউজেস কোম্পানি হল প্রথম বাণিজ্যিক প্রতিষ্ঠান যেখানে কম্পিউটার সফটওয়্যার এবং সেবা প্রদান করা হয়। এটি প্রতিষ্ঠিত হয়েছিল ১৯৫৫ সালে। ১৯৬০ এর প্রথমদিকে সফটওয়্যার প্রস্ততকারী প্রতিষ্ঠানসমূহ ব্যাপকভাবে সম্প্রসারিত হয়। আর এর কিছুদিন আগে থেকেই সর্বসাধারণের মধ্যে কম্পিউটার বিক্রির পরিমাণ বেড়ে যায়। বিশ্ববিদ্যালয়, সরকারী এবং বেসরকারী প্রতিষ্ঠানে তাদের চাহিদা অনুযায়ী বিভিন্ন ধরনের সফরওয়্যারের প্রয়োজন হতে থাকে। এই সময় তৈরী হওয়া সফটওয়্যার সমূহের বেশ কিছু লেখা হয়েছিল নির্দিষ্ট প্রতিষ্ঠানের কর্মচারীদের মাধ্যমে। এর থেকে আবার বেশকিছু বিনামূল্যে দেয়া হয়েছিল ঐ নির্দিষ্ট হার্ডওয়্যার প্রতিষ্ঠান থেকে। আবার কম্পিউটার ইউজেস কোম্পানি (১৯৬৯ সালে প্রতিষ্ঠিত) এর মত বিভিনন বাণিজ্যিক প্রতিষ্ঠানের মাধ্যমেও বেশ কিছু সফটওয়্যার তৈরী করিয়ে নেয়া হয়। এই সময়ই কম্পিউটার প্রস্তুকারী প্রতিষ্ঠানসমূহ যন্ত্রাংশের সাথে অপারেটিং সিস্টেম এবং প্রোগ্রামিং এনভাইরোনমেন্ট যুক্ত করে দিতে থাকে।
চিত্তধর হৃদয়
চিত্তধর হৃদয় (चित्तधर हृदय, ১৯শে মে ১৯০৬ – ৯ই জুন ১৯৮২) চিত্তধর তুলাধর নামেও পরিচিত, হলেন নেপাল ভাষায় মহাকাব্যের প্রণেতা কবি। তিনি বিশ শতকের নেপালের শ্রেষ্ঠ সাহিত্যিক ব্যাক্তিত্বদের মধ্যে একজন। ১৯৫৬ সালে নেপালের রাজা মহেন্দ্র বীর বিক্রম শাহ এই কবিকে "কবি কেশরি" অর্থাৎ কবিদের মধ্যে সিংহ উপাধিতে ভূষিত করেন। তিনি মূলত নেপাল ভাষায় লিখলেও নেপালি এবং হিন্দিতেও সাহিত্য রচনা করেন।
প্রথম জীবন
১৯০৬ সালের ১৯শে মে কাঠমান্ডুর "নিয়ত তুনছেন"-এ (न्यत तुंछें) একটি লাসা নেওয়ার ব্যবসায়ী পরিবারে চিত্তধর হৃদয়ের জন্ম। জন্মের সময় তার নাম ছিল চিত্তধর তুলাধর। লাসা নেওয়ার হলো নেওয়ারদের সেই শাখা যারা কয়েক শতক পূর্বে কাঠমান্ডু উপত্যকা এবং তিব্বতের মধ্যে বাণিজ্য করত। তার বাবার নাম ছিল দ্রব্যধর তুলাধর এবং মায়ের ছিল জ্ঞানলক্ষ্মী তুলাধর। তার বোন মতিলক্ষ্মী তুলাধর ছিলেন আধুনিক নেপালের প্রথম মহিলা কবি এবং ছোট গল্প রচয়িতা।
ব্যবসায়িক কাজের জন্য তিব্বতের লাসাতে এই পরিবারটির একটি বাড়ি ছিল। হৃদয় পারিবারিক পেশায় যোগ না দিয়ে নেপাল ভাষায় সাহিত্যের বিকাশে কাজ করেন। ১৯২০ সালে তিনি জ্ঞানপ্রভা কংসকারের সাথে বিবাহ বন্ধনে আবদ্ধ হন।
বালিয়া লোকসভা কেন্দ্র
বাল্লিয়া লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বাল্লিয়া শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বানারীপাড়া
বানারীপাড়া বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি বানারীপাড়া উপজেলার সদর। শহরটি বরিশাল জেলার ক্ষুদ্রতম ও বানারীপাড়া উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর।বিভাগীয় শহর বরিশাল থেকে বানারীপাড়া শহরের দূরত্ব  ৫২.৩ কি.মি.।
বালিয়া লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
বানারীপাড়া
জনসংখ্যা
বানারীপাড়া শহরের মোট জনসংখ্যা ১৬,৮৮২ জন যার মধ্যে ৮,৪৮০ জন পুরুষ এবং ৮,৪০২ জন নারী। এ শহরের পুরুষ এবং নারী অনুপাত ১০১:১০০।
বালিয়া লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
বাল্লিয়া লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী বীরেন্দ্র সিং মাস্ত।
বানারীপাড়া
প্রশাসন
১৯৯০ সালে বানারীপাড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বানারীপাড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৬টি মহল্লায় বিভক্ত । ৬.৯৭ বর্গ কি.মি. আয়তনের বানারীপাড়া শহর এলাকাটি বানারীপাড়া পৌরসভা দ্বারা পরিচালিত হয়।
শিক্ষা ব্যবস্থা
বানারীপাড়া শহরের স্বাক্ষরতার হার হলো শতকরা ৮৩.৬ ভাগ।
আইজ্যাক এনটিয়ামোহ
আইজ্যাক এনটিয়ামোহ (জন্ম ২৭ অক্টোবর ১৯৮২) একজন অস্ট্রেলীয় ট্র্যাক অ্যান্ড ফিল্ড স্প্রিন্টার।
পরমার রাজবংশ
পরমার রাজবংশ (এছাড়াও, প্রমার, পনওয়ার, পওয়ার, পানওয়ার প্রভৃতি নামে পরিচিত) খ্রিস্টীয় নবম থেকে চতুর্দশ শতাব্দীর মধ্যবর্তী সময়ে পশ্চিম-মধ্য ভারতের মালব ও তৎসংলগ্ন এলাকাগুলো শাসন করত।
এই রাজবংশ প্রতিষ্ঠিত হয় খ্রিস্টীয় নবম অথবা দশম শতাব্দীতে। আদি পরমার শাসকেরা সম্ভবত মান্যখেতের রাষ্ট্রকূটদের সামন্ত শাসক হিসেবে রাজত্ব করতেন। গুজরাত থেকে প্রাচীনতম যে পরমার শিলালিপিটি পাওয়া গিয়েছে, সেটি দশম শতাব্দীর শাসক সিয়ক কর্তৃক উৎকীর্ণ হয়েছিল। ৯৭২ খ্রিস্টাব্দে সিয়ক রাষ্ট্রকূট রাজধানী মান্যখেত জয় ও লুণ্ঠন করে পরমারদের সার্বভৌমত্ব প্রতিষ্ঠা করেন। তাঁর উত্তরসূরি মুঞ্জের শাসনকালে অধুনা মধ্যপ্রদেশ রাজ্যের অন্তর্গত মালব অঞ্চলটি পরমার রাজ্যের কেন্দ্রীয় অঞ্চলে পরিণত হয়। পরমারদের রাজধানী ছিল ধার শহরটি। মুঞ্জের ভ্রাতুষ্পুত্র ভোজের অধীনে পরমার রাজবংশ সমৃদ্ধির শিখরে আরোহণ করে। ভোজের রাজ্য উত্তরে চিতোর থেকে দক্ষিণে কোঙ্কন এবং পশ্চিমে সবরমতী নদী থেকে পূর্বে বিদিশা পর্যন্ত প্রসারিত ছিল।
গুজরাতের চালুক্য, কল্যাণীর চালুক্য, ত্রিপুরীর কলচুরি, জেকাকাভুক্তির চন্দেল ও অন্যান্য প্রতিবেশী রাজ্যগুলির সঙ্গে যুদ্ধের ফলশ্রুতিতে পরমার ক্ষমতার একাধিকবার উত্থান ও পতন ঘটেছিল। ধার শহরটি কয়েকবার শত্রুদের হাতে লুণ্ঠিত হওয়ার পর পরবর্তীকালের পরমার শাসকেরা তাঁদের রাজধানী মণ্ডপ-দুর্গে (অধুনা মান্ডু) স্থানান্তরিত করেন। মহালকদেব ছিলেন শেষ জ্ঞাত পরমার রাজা। ১৩০৫ খ্রিস্টাব্দে দিল্লির আলাউদ্দিন খিলজির সেনাবাহিনী কর্তৃক তিনি পরাজিত ও নিহত হন। যদিও শিলালিপির প্রমাণ থেকে মনে করা হয় মহালকদেবের মৃত্যুর পরেও পরমাররা কিছুকাল মালব শাসন করেছিল।
পরমার রাজবংশের অধীনে মালব একটি গুরুত্বপূর্ণ রাজনৈতিক ও সাংস্কৃতিক কেন্দ্রে পরিণত হয়েছিল। পরমার শাসকেরা খ্যাত ছিলেন সংস্কৃত কবি ও পণ্ডিতদের পৃষ্ঠপোষকতার জন্য। রাজা ভোজ নিজেও ছিলেন এক বিশিষ্ট পণ্ডিত। অধিকাংশ পরমার রাজা ছিলেন শৈব এবং একাধিক শিবমন্দির তাঁরা রাজ্যে স্থাপন করেছিলেন। যদিও তাঁরা জৈন পণ্ডিতদেরও পৃষ্ঠপোষকতা করতেন।
আতিকুল ইসলাম (দ্ব্যর্থতা নিরসন)
আতিকুল ইসলাম নামে নিম্নের ব্যক্তিবর্গকে নির্দেশ করতে পারেঃ
কিথ ওলারেনশ
কিথ ওলারেনশ (২৮ সেপ্টেম্বর ১৯২৮ – ১৫ মার্চ ২০১৬) ছিলেন একজন অস্ট্রেলীয় দূরপাল্লার দৌড়বিদ যিনি ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
করুণা ঘোষ
করুণা ঘোষ ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।
রাজনৈতিক জীবন
করুণা ঘোষ ১৯৪২ সালে 'ভারত ছাড়ো' আন্দোলনে যোগ দিয়েছিলেন এবং এর ফলে গ্রেপ্তার হন। তিনি নিরাপত্তারূপে প্রেসিডেন্সি জেলে বন্দী ছিলেন ।
খয়েরি ফণিমনসা
বোইগা ওচরেসা, সাধারণত টোনি ক্যাট স্নেক নামে অভিহিত, কলুব্রিডি গোত্রের পশ্চাৎ-বিষদন্তবিশিষ্ট সাপের একটি প্রজাতি। প্রজাতিটি দক্ষিণ এশিয়ার স্থানীয়।
ভৌগোলিক পরিসীমা
বি. ওচরেসা আন্দামান দ্বীপপুঞ্জ, বাংলাদেশ, ভুটান, ভারত (চাংলাং জেলা), মায়ানমার, ও নেপালে পাওয়া যায়।
উপ-প্রজাতি
নমিনোটিপিক্যাল উপ-প্রজাতিসহ তিনটি উপ-প্রজাতি বৈধ হিসেবে চিহ্নিত হয়েছে।
বিশেষ দ্রষ্টব্য: বন্ধনীতে একটি ত্রিপদী কর্তৃপক্ষ নির্দেশ করে যে, উপ-প্রজাতিটি আসলে বোইগা বাদে অন্য একটি গণে বর্ণিত হয়েছে।
প্রজনন
বি. ওচরেসা অণ্ডজ।
ব্যুৎপত্তি
উপ-প্রজাতিক নামসমূূহ, স্টোলিক্সিক ও ওয়ালি, যথাক্রমে মোরাভিয়ান সরীসৃৃপবিজ্ঞানী ফার্দিনান্দ ও ব্রিটিশ সরীসৃপবিজ্ঞানী ফ্রাঙ্ক ওয়ালের সম্মানে দেওয়া হয়েছে।
টোডা জাতি
টোডা জাতি বা জনগোষ্ঠী হলো একটি ছোট চারণ উপজাতি যারা দক্ষিণ ভারতের পাহাড়ি অঞ্চলে বিচ্ছিন্ন নীলগিরি পাহাড়গুলোয় বসবাস করে। ১৮ শতকের ইংরেজদের উপনিবেশ স্থাপনের পূর্বে টোডারা স্থানীয় অন্যান্য উপজাতি যেমন কোটা এবং কুরুবাদের সাথে থাকতো এক দুর্বল জাতিভিত্তিক সমাজে যেখানে টোডারা ছিল প্রথম সারিতে। ২০ শতকে টোডাদের জনসংখ্যা ছিল মোটামুটি ৭০০ থেকে ৯০০ জন। ভারতের মোট জনসংখ্যার নগণ্য অংশ হলেও ১৮শ শতক থেকেই টোডারা "তাদের প্রতিবেশীদের থেকে ভিন্ন রূপ, প্রথা ও রীতিনীতি" এবং "অসামাজিক জাতিগত সংস্কৃতির কারণে অসমঞ্জস মনোযোগ" আকর্ষণ করেছে। নৃতত্ববিদ ও ভাষাবিদেরা সামাজিক নৃবিজ্ঞান ও জাতিসঙ্গীতত্বের ক্ষেত্রে টোডাদের সংস্কৃতি নিয়ে তাৎপর্যপূর্ণ গবেষণা করেছেন।
টোডারা ঐতিহ্যগতভাবে মান্ড নামক বসতিতে থাকে। তিন থেকে সাতটি খড়-ছাওয়া বাড়ি নিয়ে একটি মান্ড গঠিত হয়। বাড়িগুলো অর্ধ-ব্যারেল আকৃতির এবং সেগুলো সাধারণত বানানো হয় তাদের মহিষ-চারণভূমির ঢালে আড়াআড়ি করে। তাদের অর্থনীতি ছিল চারণভূমিভিত্তিক, মহিষ-নির্ভর, যেহেতু মহিষের দুগ্ধজাত খাদ্য তারা নীলগিরি পাহাড়ের অন্য লোকদের কাছে বিক্রি করতো। টোডা ধর্মে পবিত্র মহিষের কথা বর্ণিত আছে; তাই মহিষ পালন, দুধদোহন বা  গোয়ালা-যাজকের অভিষেক - সবকাজেই তারা ধর্মপ্রথা পালন করে। ধর্মীয় এবং অন্ত্যেষ্টিক্রিয়ার সমাধেশে সামাজিক নীতি অনুসারে, মহিষের প্রশংসায় কাব্যগান লেখা ও গাওয়া হয়।
ঐতিহ্যবাহী টোডা সমাজে কয়েক ভাইকে একসাথে বিয়ে করা ছিল বেশ সাধারণ ব্যাপার; তবে কন্যাশিশু হত্যার মতো এই আচারটিও বর্তমানে পরিত্যক্ত হয়েছে। ২০ শতকের শেষ চতুর্ভাগে, টোডাদের কিছু গোচারণভূমি বহির্গতরা বেদখল করে চাষাবাদ শুরু করে বা তামিলনাড়ু সরকার সেখানে গাছ লাগায়। এতে মহিষপালন কমে যাওয়ায় টোডা সংস্কৃতি হুমকির মুখে পড়বে। ২১ শতকের শুরু থেকেই টোডা সমাজ ও সংস্কৃতিতে আন্তর্জাতিক আলোকপাত হয় সাংস্কৃতিকভাবে সংবেদনশীল পরিবেশগত পুনর্জীবনের ক্ষেত্রে। টোডাদের জমিগুলো এখন ইউনেস্কো-মনোনীত নীলগিরি বায়োস্ফিয়ার রিজার্ভের অংশ এবং তাদের অঞ্চলটি ইউনেস্কোর বিশ্ব ঐতিহ্যবাহী স্থানের অন্তর্ভুক্ত।
দৈহিক নৃতত্ব
২১ শতকের শুরুতে ডিএনএ গবেষণা করে দেখা গেছে টোডা এবং কোটাদের জিনে সাদৃশ্য আছে যা নীলগিরির অন্য উপজাতিদের থেকে পৃথক।
সমাজ ও সংস্কৃতি
জাতিগতভাবে এবং ভাষার দিক থেকে টোডারা কোটাদের খুব নিকট-সম্পর্কিত।
পোশাক
টোডা পোশাক হলো একপ্রস্থ কাপড়, যা পুরুষেরা শালের মতো করে ধুতির ওপর গায়ে জড়িয়ে নেয় এবং নারীরা নেয় স্কার্টের মতো করে এবং শাল জড়িয়ে। এখনো টিকে থাকা ঐতিহ্যবাহী পোশাকে ব্যবহৃত চিহ্নগুলো অনেক পুরনো এবং দেখতে প্রাচীন ভারতীয়দের মতো।
অর্থনীতি
তাদের একমাত্র পেশা হলো পশুপালন এবং দুগ্ধজাত খাদ্য উৎপাদন। মহিষের দুধ সংরক্ষণের জন্যে পবিত্র ডেইরি তৈরি করা হয়।
বিয়ে
টোডারা একসময় ভ্রাতৃ-বহুবিবাহ করতো, অর্থাৎ একজন নারী কোনো পরিবারের সব ভাইকে বিয়ে করতো। এক্ষেত্রে সন্তানেরা সামাজিকভাবে বড়ভাইয়ের বলে গণ্য করা হতো। এই প্রথা এখন বাতিল হয়ে গেছে। টোডাদের মধ্যে নারী ও পুরুষের অনুপাত তিন অনুপাত পাঁচ। তাদের সমাজে আগে মেয়েশিশুদের হত্যা করা হতো। আর এখনো তারা দুই পরিবারের শিশুদের বিয়ের আয়োজন করে থাকে।
আবাস
টোডারা মান্ড নামক ছোট ছোট পল্লীতে বসবাস করে। তাদের কুঁড়েঘরগুলোকে বলে ডগল যা ডিম্বাকৃতির ঢালু ছাদ দেয়া। এগুলো সাধারণত ১০ ফুট (৩ মি) উঁচু, ১৮ ফুট (৫.৫ মি) লম্বা এবং ৯ ফুট (২.৭ মি) চওড়া। এগুলো বাঁশ দিয়ে তৈরি করে রাতান দিয়ে বাঁধা হয় এবং খড় ছাওয়ানো হয়। মোটা বেত বাঁকিয়ে ঘরটির ঢালু কাঠামো দেয়া হয়। তারপর চিকপ বেত (রাতান) কাঠামোর উপরে পাশাপাশি করে দিয়ে বেড়া বানানো হয় যা পরে শুকনো ঘাস দিয়ে ঢেকে দেয়া হয়। কিছু আলগা পাথর দিয়ে প্রতিটি ঘর ঘিরে রাখা হয়।
কুটিরের সামনে ও পিছনে অলঙ্কৃত পাথর ব্যবহার করা হয়। সামনে থাকে ছোট্ট একটি দরজা- প্রায় ৩ ফুট (৯০ সেমি.) চওড়া ও ৩ ফুট (৯০ সেমি.) উঁচু; লোকেরা হামাগুড়ি দিয়ে ভেতরে ঢোকে। এই অস্বাভাবিক রকমের ছোট দরজা আসলে বন্য প্রাণীদের থেকে নিরাপদ থাকার জন্যে করা হয়। আর সামনের দেয়াল টোডাদের পাথুরে মুরালজাতীয় চিত্রকর্ম দিয়ে সাজানো থাকে।
খাদ্য
টোডারা নিরামিশাষী, তারা গোশত, ফুটতে পারে এমন ডিম এবং মাছ খায়না (তবে কিছু গ্রামবাসী মাছ খায়)। পবিত্র দুগ্ধশালায় মহিষের দুধ দোহন করা হয় যেখানে গোয়ালা/যাজক তাদের জন্যে উপহার বানিয়ে রাখে। মহিষের দুধ বিভিন্নরূপে ব্যবহার করা হয়: মাখন, ঘোল, দই, পনীর এবং পানীয়। তাদের মূল খাদ্য ভাত তারা নানাপদের তরকারি ও দুধ দিয়ে আহার করে
ধর্ম
টোডাদের বিশ্বাসমতে, দেবী টাইকির্শি ও তার ভাই প্রথম সৃষ্টি করেন পবিত্র মহিষ এবং তারপর প্রথম টোডা মানব। প্রথম টোডা মানবের পাঁজরের ডানপাশের হাড় থেকে সৃষ্টি কথা হয় প্রথম টোডা নারী। বহু আচার-অনুষ্ঠানে মহিষের বর্ণনা ঔআকে, যেহেতু এর দুধ এবং দুগ্ধজাত খাবারই তাদের প্রধান খাদ্য।
টোডা ধর্মে উঁচু-স্তরের লোকদেরকে পবিত্র দুধওয়ালা বলে সম্মান দিয়েছে, তারা পবিত্র দুগ্ধশালার যাজকের মর্যাদা পেয়ে থাকেন। স্যার জেমস ফ্র্যাজারের বর্ণনামতে, ১৯২২ সালে পবিত্র দুধওয়ালাকে সেতু ব্যবহার করতে নিষেধ করা হয়েছে। সে হেঁটে বা সাঁতরে নদী পার হবে। সাধারণ ব্যক্তিদের জন্য জুতো বা পায়ের কোনো আবরণী পরা নিষিদ্ধ।
টোডা মন্দির নির্মাণ করা হয় পাথর-সারিবদ্ধ একটি গোল গর্তের ওপর। এগুলো নির্মাণপদ্ধতি এবং দেখতে টোডা কুটিরগুলোর অনুরূপ। মনদির হিসেবে মনোনীত কুটিরে নারীদের ঢোকার বা কাছে যাবার অনুমতি নেই।
ফ্র্যাজারের গোল্ডেন বো (১৯২২) থেকে:
ভাষা
টোডা ভাষা দ্রাবিড় ভাষা পরিবারের সদস্য। ভাষাটি অক্ষরগতভাবে অপভ্রষ্ট এবং উচ্চারণ দুরূহ। ভাষাবিদেরা টোডা ভাষাকে (প্রতিবেশী কোটা ভাষাসহ) ঐতিহাসিক প্রোটো-দক্ষিণ-দ্রাবিড় পরিবারের দক্ষিণ উপগোষ্ঠীতে অন্তর্ভুক্ত করেন। কানাড়া ও তেলেগুর পর কিন্তু মালায়লামের পূর্বে এটি দক্ষিণ দ্রাবিড় থেকে উৎসৃষ্ট হয়। আধুনিক ভাষাতাত্ত্বিক পরিভাষায়, টোডার সংক্ষেপন হয়েছে প্রাচীন ও সাম্প্রতিক উদ্ভূত অনানুপাতিক উচ্চ-সংখ্যক অন্বয় ও সংস্থান নিয়মের কারণে যেগুলো অন্য দ্রাবিড় ভাষাসমূহে অনুপস্থিত (কোটাতে অল্পকিছু বাদে)।
সংস্কৃতি
অন্যান্য জনগোষ্ঠী এবং প্রযুক্তির সংস্পর্শে আসতে বাধ্য হয়ে টোডাদের জীবনযাত্রায় অনেক পরিবর্তন হয়েছে। আগে তারা কেবল পশুপালনে রত থাকলেও এখন তারা কৃষি ও অন্যান্য পেশায় এগিয়ে আসছে। পূর্বে কঠোরভাবে নিরামিশাষী হলেও বর্তমাপে কিছু টোডা অ-নিরামিষ খাদ্য গ্রহণ করে।
যদিও অনেক টোডাই তাদের স্বতন্ত্র ঐতিহ্যবাহী কুটির ছেড়ে কংক্রিটের বাড়িতে উঠেছিল, ২১ শতকের শুরুতে আবার সেসব পিপা-আকৃতির ছাদওয়ালা ঘর তৈরির আন্দোলন সৃষ্টি হয়। ১৯৯৫ থেকে ২০০৫ সাল পর্যন্ত এই পদ্ধতিতে চল্লিশটি নতুন কুটির বানানো হয়েছে এবং অনেক পবিত্র দুগ্ধশালা সংস্কার করে চালু করা হয়েছে। সেসবের চারপাশে নিচু পাথুরে খাদ থাকে এবং ছোট্ট দরজাটি ভারী পাথর দিয়ে আটকানো হয়। শুধুমাত্র যাজক এতে প্রবেশ করতে পারেন আর এখানে পবিত্র মহিষের দুধ সংরক্ষণ করা হয়
সূচিকর্ম
রেজিস্টার অফ জিওগ্রাফিকাল ইন্ডিকেশন টোডাদের অনন্য সূচিকর্মের জিআই স্বীকৃতি দিয়েছে। এর ফলে টোডাদের সেলাই করা পণ্য ও এমব্রয়ডারির মূল্য পাওয়া নিশ্চিত হবে এবং সেসবের নিম্নমানের অনুকরণ করা বন্ধ হবে।
আলভী হক
আলভী হক (জন্মঃ ১০ জুন, ২০০২) একজন বাংলাদেশী ক্রিকেটার । তিনি ২০১৯-২০ জাতীয় ক্রিকেট লিগে চট্টগ্রাম বিভাগের হয়ে ৯ নভেম্বর ২০১৯ এ প্রথম শ্রেণির ক্রিকেটে আত্মপ্রকাশ করেছিলেন।
মীরা চোপড়া
ব্যক্তিগত জীবন
ভারতীয় চলচ্চিত্র অভিনেত্রী প্রিয়াঙ্কা চোপড়া, পরিণীতি চোপড়া এবং মান্নারা চোপড়া মীরা'র চাচাতো বোন।
কর্মজীবন
মীরা'র কলিউডে অভিষক ঘটে ২০০৫ সালের আনবে আড়ুইরে চলচ্চিত্রের মাধ্যমে, যেখানে তিনি এস.জে. সূর্যের সাথে অভিনয় করেছিলেন। ছবিটি ব্যপক সফলতা অর্জন করে ও তাকে দক্ষিণে পরিচিত করে তুলে। তার দ্বিতীয় ছবিটি পবন কল্যাণের সাথে একটি তেলুগু ভাষার চলচ্চিত্র এবং পরবর্তীতে এম.এস. রাজুর ভানায় তার অভিনয় সমালোচকদের প্রশংসিত হয়। পরবর্তীতে তিনি বিক্রম ভাটের ১৯২০: লন্ডন-এর মাধ্যমে শারমন জোশীর সাথে বলিউডে পা রাখেন। তিনি ভেনাস প্রযোজিত সতীশ কৌশিকের গ্যাং অফ ঘোস্টস-এও কাজ করেছেন। তিনি অক্ষয় খান্না ও রিচা চাড্ডার সাথে ২০১৯ সালের চলচ্চিত্র সেকশন ৩৭৫-এ অঞ্জলি দঙ্গলের ভূমিকায় অভিনয় করেছেন। মীরা অর্জুন রামপালের বিপরীতে নাস্তিক ছবিতেও কাজ করছেন, যা ২০২০-এ মুক্তি পেতে চলেছে। থাম্ব|গ্যাং অব গোস্টস-এর অডিও লঞ্চে মীরা চোপড়া
ইউলিয়া টিমোশেঙ্কো
ইউলিয়া ভোলডেমাইরিভনা টিমোশেঙ্কো ইউক্রেনের একজন রাজনীতিবিদ।
টিমোশেঙ্কো হলেন সর্ব-ইউক্রেনীয় ইউনিয়ন "ফাদারল্যান্ড" রাজনৈতিক দলের নেত্রী। তিনি ইউরোপীয় ইউনিয়নে ইউক্রেনের সংহতিকে সমর্থন করেন এবং রাশিয়ার নেতৃত্বাধীন ইউরেশিয়ান শুল্ক ইউনিয়নে ইউক্রেনের সদস্যতার তীব্র বিরোধিতা করেন। তিনি ইউক্রেনের জন্য ন্যাটো সদস্যপদের সমর্থন করেন।
টিমোশেঙ্কো অরেঞ্জ রেভোলিউশনের সহ-নেতৃত্ব দিয়েছিলেন এবং তিনিই প্রথম মহিলা হিসাবে ইউক্রেনের প্রধানমন্ত্রী নিযুক্ত হন; ২৪ জানুয়ারি থেকে ৮ সেপ্টেম্বর ২০০৫ সাল পর্যন্ত এবং আবার ১৮ ডিসেম্বর ২০০৭ সাল থেকে ৪ মার্চ ২০১০ সাল পর্যন্ত ইউক্রেনের প্রধানমন্ত্রী নিযুক্ত হন। তিনি ২০০৫ সালের ফোর্বস ম্যাগাজিনের বিশ্বের ক্ষমতাধর মহিলাদের তালিকায় তৃতীয় স্থান অর্জন করেছিলেন।
টিমোশেঙ্কো ২০১০ সালের ইউক্রেনীয় রাষ্ট্রপতি নির্বাচনের দ্বিতীয় দফায় বিজয়ী ভিক্টর ইয়ানুকোভিচের কাছে ৩.৫ শতাংশ পয়েন্ট পরাজিত হয়ে দ্বিতীয় স্থান অর্জন করেন। ২০১৪ সালের ইউক্রেনীয় বিপ্লবের শেষ দিনগুলিতে, তিন বছর কারাগারে থাকার পরে তাকে মুক্তি দেওয়া হয়। ২০১৪ সালের ইউক্রেনীয় রাষ্ট্রপতি নির্বাচনে তিনি আবার দ্বিতীয় স্থান অর্জন করেন, এবার পেট্রো পোরোশেঙ্কোর কাছে পরাজিত হন। বেশ কয়েক বছর ধরে নির্বাচনের ক্ষেত্রে অতি প্রিয় হওয়ার পরে, তিনি ২০১৯ সালের ইউক্রেনীয় রাষ্ট্রপতি নির্বাচনের প্রথম রাউন্ডে তৃতীয় হন।
কাটাখাল
কাটাখাল ভারতের আসাম রাজ্যের হাইলাকান্দি জেলার হাইলাকান্দি তেহসিলের একটি শহর ও রেলওয়ে স্টেশন। হাইলাকান্দি জেলা দক্ষিণ আসামের তিন জেলার একটি অর্থাৎ বরাক উপত্যকা।
বৈরাবি-সাইরাং রেলওয়ে
ভারতীয় রেলওয়ে ইতিমধ্যেই কাটাখাল (আসাম) থেকে  মিজোরামের  ২ কিমি অভ্যন্তরে বৈরাবি অবধি ৮৪কিমি ব্রডগেজ রেলপথ সম্পূর্ণ করেছে। এটির আরও ৫১.৩৮  কিমি পথ বৈরাবি  সাইরাং রেলওয়ে সম্প্রসারণ মিজোরামের বৈরাবি থেকে সাইরাং (আইজলের ২০ কিমি উত্তরে) ২০ মার্চ ২০১৬ সালে হালনাগাদের ভিত্তিতে ২০১৯ সালের মার্চ মাসে সম্পূর্ণ হবার কথা। ২০১৫ সালের আগস্ট -এ, ভারতীয় রেলপথ সাইরাং থেকে মায়ানমার সীমান্তে মিজোরামের দক্ষিণাঞ্চলীয় উপকূলে  হমাউংবুচুহাহ অবধি সম্ভাব্য নতুন রুট এক্সটেনশনের জন্য একটি জরিপ সম্পন্ন করে,  যার নিকটবর্তী ভারত মায়নমার সীমান্তগ্রাম জোকচুহাহ, যেখানে জাতীয় হাইওয়ে ৫০২ (ভারত) (কালাদান মাল্টি-মোডাল ট্রানজিট ট্রান্সপোর্ট প্রকল্পর অংশ ) মায়ানমারে প্রবেশ করে, যেটি পালেটোয়ার সাথে এখনও অপরিকল্পিত ভবিষ্যত রেল সংযোগের সম্ভাবনার জন্য উন্মুক্ত।
ভবিষ্যৎ
থাম্ব|ওয়ার্ল্ড ফিউচার কাউন্সিল ভবিষ্যৎ হল সময় যা বর্তমান সময়ের পরে ঘটবে। এর আগমনকে সময়ের অস্তিত্ব এবং পদার্থবিজ্ঞানের আইনের কারণে অনিবার্য বলে মনে করা হয়। বাস্তবতার আপাত প্রকৃতি এবং ভবিষ্যতের অনিবার্যতার কারণে বর্তমানে বিদ্যমান ও পরবর্তীতে  থাকবে এরুপ বস্তুকে চিরস্থায়ী, অর্থাৎ যা চিরকাল থাকবে বা ক্ষণস্থায়ী, অর্থাৎ যা শেষ হবে এই ২ শ্রেণিতে ভাগ করা যায়। ভবিষ্যৎ এবং অনন্তকালের ধারণা দর্শন, ধর্ম ও বিজ্ঞানের প্রধান বিষয় হয়েছে এবং যার সংজ্ঞা অবিতর্কিতভাবে বর্ণনা করতে অনেক বিজ্ঞানী ব্যর্থ হয়েছেন। পশ্চিমাদের সময়ের রৈখিক ধারণা অনুসারে বলা হয়েছে, ভবিষ্যৎ হল বহমান টাইমলাইনের একটি অংশ যা পূর্ব আকাঙ্ক্ষিত। স্পেশাল রিলেটিভিটিতে ভবিষ্যৎকে পরম ভবিষ্যৎ বা ভবিষ্যতের লাইট কোণ হিসেবে বিবেচনা করা হয়েছে।
সময়ের দর্শনের বর্তমানবাদ হল শুধুমাত্র বর্তমানের বিদ্যমানতা ও ভবিষ্যৎ ও অতীতের অস্তিত্বহীনতার বিশ্বাস। অনেক নবী, ঈশ্বরীয় দূত ও দৈবজ্ঞ এর ন্যায় ধর্মীয় ব্যক্তিত্বগণ ভবিষ্যৎ দেখার ক্ষমতা দাবি করেছেন। পূর্বেকার মানুষের স্বর্গীয় বিষয়বস্তু নিয়ে পর্যবেক্ষণই ভবিষ্যৎ পূর্বাভাস ও ভবিষ্যদ্বাণী নির্ণয়ের সংগঠিত প্রচেষ্টার জন্ম দিয়েছে।
ভবিষ্যৎবিদ্যা বা ফিউচারিজ্ম হল সম্ভাব্য ভবিষ্যৎ নির্ণয় সম্পর্কিত বিজ্ঞান, কলা ও চর্চা। বর্তমান বিজ্ঞানীরা একমুখী ভবিষ্যৎ নির্ণয়ের থেকে বিপরীত ও বহুমুখী ভবিষ্যৎ নির্ণয়ের গুরুত্বে বেশি জোর দিয়ে থাকেন।
ভবিষ্যতের ধারণা সাংস্কৃতিক ক্ষেত্রে ব্যাপকভাবে অন্বেষণ করা হয়েছে, যেমন বিংশ শতাব্দীর ভবিষ্যৎবাদ আন্দোলন।
গুরুসদয় দত্ত রোড
thumb|গুরুসদয় দত্ত রোড, বিড়লা শিল্প ও প্রযুক্তি সংগ্রহশালার কাছে।
ভবিষ্যৎ
পূর্বাভাস
পূর্বাভাস হল কোনো অনিয়ন্ত্রিত অবস্থায় সম্ভাব্য ফলাফলের অনুমানের প্রক্রিয়া। আবহাওয়া, ভূমিকম্প, যান চলাচল, কর্মক্ষেত্র ইত্যাদি বিভিন্ন ক্ষেত্রে পূর্বাভাস দেওয়া হয়ে থাকে।
গুরুসদয় দত্ত রোড
গুরুসদয় দত্ত রোড (বা গুরুসদয় রোড) দক্ষিণ কলকাতার বালিগঞ্জ অঞ্চলের একটি গুরুত্বপূর্ণ রাস্তা। রাস্তাটির আদি নাম বালিগঞ্জ স্টোর রোড। পরবর্তীকালে বিশিষ্ট বাঙালি আইসিএস অফিসার ও দেশপ্রেমিক তথা ব্রতচারী আন্দোলনের প্রবক্তা গুরুসদয় দত্তের নামে রাস্তাটির নামকরণ হয়।
মহারাজা সুরেন ঠাকুর এই অঞ্চলের এক বিশিষ্ট বাসিন্দা ছিলেন। তার বসতবাড়িটিতে এখন অবস্থিত বিড়লা শিল্প ও প্রযুক্তি সংগ্রহশালা। ১৯৫৯ সালে প্রতিষ্ঠিত এই জাদুঘরটি এশিয়ার প্রথম জনপ্রিয় বিজ্ঞান সংগ্রহশালা। শিল্পপতি কে কে বিড়লা, বি এম বিড়লা, রাজা আনন্দীলাল পোদ্দার, এইচ এল সোমানি, নবাব ফারুকি, আইসিএস অফিসার স্যার কে জি গুপ্ত এবং যাঁর নামে এই রাস্তার নাম সেই গুরুসদয় দত্তের বসতবাড়িও এই রাস্তাটির ধারেই অবস্থিত। এছাড়া রয়েছে ১৭৯২ সালে প্রতিষ্ঠিত পৃথিবীর দ্বিতীয় প্রাচীনতম ক্রিকেট ক্লাব ক্যালকাটা ক্রিকেট ক্লাব। এছাড়া গান্ধার আর্ট গ্যালারি, কলকাতার সেরা চীনা রেস্তোরাঁ মেইনল্যান্ড চায়না এই অঞ্চলেই অবস্থিত।
মঈন-উল-আতিক
মঈন-উল-আতিক (معین العتیق; জন্ম: ৫ আগস্ট, ১৯৬৪) সিন্ধু প্রদেশের করাচিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের পক্ষে ১৯৮৮ থেকে ১৯৮৯ মেয়াদে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করতেন। পাশাপাশি লেগ ব্রেক বোলিংয়েও পারদর্শিতা দেখিয়েছেন। সমগ্র খেলোয়াড়ী জীবনে পাঁচটি একদিনের আন্তর্জাতিকে অংশ নিয়েছেন।
খেলোয়াড়ী জীবন
এশিয়া কাপের ইতিহাসে প্রতিযোগিতার প্রথম সেঞ্চুরি করার গৌরব অর্জন করেন তিনি। ১৯৮৮ সালের তৃতীয় আসরে স্বাগতিক বাংলাদেশের বিপক্ষে তিনি ১০৫ রান তুলেছিলেন। ২৯ অক্টোবর, ১৯৮৮ তারিখে চট্টগ্রাম স্টেডিয়ামে অনুষ্ঠিত ঐ খেলায় ১১৭ বল মোকাবেলা করে সেঞ্চুরি হাঁকালেও কোন বাউন্ডারি ছিল না। ঐ খেলায় তার দল জয় পেয়েছিল।
ব্যক্তিগত জীবন
পাকিস্তানের প্রথম আন্তর্জাতিক ক্রিকেটার হিসেবে যুক্তরাজ্যের সেন্ট্রাল ল্যাঙ্কাশায়ার বিশ্ববিদ্যালয় থেকে ক্রীড়া ব্যবস্থাপনা বিষয়ে স্নাতক ডিগ্রী লাভ করেন। এছাড়াও, বাজারজাতকরণ বিষয়ে এমবিএ ডিগ্রী অর্জন করেন তিনি। বর্তমানে তিনি ঢা সুফা বিশ্ববিদ্যালয় করাচিতে ক্রীড়া পরিচালকের দায়িত্ব পালন করছেন।
গড়িয়াহাট রোড
গড়িয়াহাট রোড দক্ষিণ কলকাতার একটি গুরুত্বপূর্ণ রাস্তা। এটি বালিগঞ্জ ফাঁড়ি থেকে যাদবপুর থানা পর্যন্ত প্রসারিত। বালিগঞ্জ সার্কুলার রোড, গুরুসদয় দত্ত রোড, হাজরা রোড, রাসবিহারী অ্যাভিনিউ ও প্রিন্স আনোয়ার শাহ রোডের ক্রসিং এই রাস্তায় অবস্থিত।
বৃহত্তর গড়িয়াহাট রোডের বিস্তারটি অবশ্য পার্কসার্কাস মোড় থেকে শুরু হচ্ছে। এই অঞ্চলে রাস্তাটির নাম সৈয়দ আমির আলি অ্যাভিনিউ (আদি নাম ওল্ড বালিগঞ্জ রোড)। বিড়লা মন্দির, বিড়লা শিল্প ও প্রযুক্তি সংগ্রহশালা এই রাস্তায় অবস্থিত। বালিগঞ্জ ফাঁড়ি থেকে গড়িয়াহাট রোড নামে রাস্তাটি গোলপার্ক হয়ে ঢাকুরিয়া ব্রিজ পর্যন্ত গেছে। ব্রিজ পেরিয়ে রাস্তাটি গড়িয়াহাট রোড (দক্ষিণ) নামে অভিহিত হয়েছে। গোলপার্কের রামকৃষ্ণ মিশন ইনস্টিটিউট অফ কালচার এই রাস্তার ধারে অবস্থিত। এরপর যোধপুর পার্ককে ডাইনে ও ঢাকুরিয়া-সেলিমপুরকে বাঁয়ে রেখে যাদবপুর অবধি প্রসারিত হয়েছে। যাদবপুর থানা-প্রিন্স আনোয়ার শাহ রোড ক্রসিং থেকে এই রাস্তাটি রাজা সুবোধচন্দ্র মল্লিক রোড নামে গড়িয়া অবধি চলে গেছে। রাজা সুবোধচন্দ্র মল্লিক রোডের ধারেই যাদবপুর বিশ্ববিদ্যালয় অবস্থিত। গড়িয়াহাট রোডের ধারে বালিগঞ্জের গড়িয়াহাট শাড়ি, ইলেকট্রনিক ও অন্যান্য দ্রব্যসামগ্রীর এক বিরাট পাইকারি বাজার। বালিগঞ্জ ফাঁড়ি-হাজরা রোড ক্রসিং থেকে শুরু হয়ে গড়িয়াহাট রোড এই বাজারটির উপর দিয়ে দক্ষিণে প্রসারিত হয়েছে। প্যান্টালুন্স, গড়িয়াহাট মার্কেট, বালিগঞ্জ এসি মার্কেট ও দক্ষিণাপণ শপিং সেন্টার এই রাস্তার উপর অবস্থিত কয়েকটি বিখ্যাত বাজার। এছাড়া বহু সরকারি ‘হ্যান্ডিক্র্যাফট অ্যান্ড টেক্সটাইল এম্পোরিয়াম’ ও গয়নার দোকান এই রাস্তায় অবস্থিত। গড়িয়াহাট এর মাছের বাজারটির জন্যও বিখ্যাত। এছাড়াও রয়েছে বেদুইন, ভজহরি মান্না, বাঞ্ছারাম, তেরো পার্বন ইত্যাদি কয়েকটি অত্যাধুনিক অভিজাত রেস্তোরাঁ।
জেনিসারি বাহিনী
জেনিসারি (يڭيچرى yeñiçeri, অর্থ "নতুন সেনা") অটোমান সাম্রাজ্যের অভিজাত পদাতিক সেনাবাহিনী। জেনিসারি বাহিনী অটোমান সম্রাটের দেহরক্ষী এবং ইউরোপের প্রথম আধুনিক সেনাবাহিনী। সম্ভবত এই বাহিনী প্রথম মুরাদের শাসনামলে (১৩৬২-৮৯) সালে গঠিত হয়েছিল। প্রথমদিকে ক্রীতদাসদের সমন্বয় এই অভিজাত বাহিনী গড়ে তোলা হয়েছিল। এসকল দাসদের খুব অল্প বয়সে ইউরোপের বিভিন্ন দেশ থেকে আনা হত এছাড়াও এই খ্রিস্টান শিশুদের তাদের বাপ মা ভবিষ্যতে একটা ভালো জীবনযাপন ও যশ খ্যাতি সম্মানের জন্য তাদেরকে এই বাহিনীর জন্য দিয়ে দিত। পরে ইচ্ছা অনুযায়ী মুসলিম ধর্মে ধর্মান্তরিত করা হতো।, কঠোর প্রশিক্ষণ এবং নিয়মানুবর্তিতার জন্য এই বাহিনীর সুখ্যাতি ছিল। এই বাহিনীর সদস্যরা ক্রীতদাস হলেও তাদেরকে উচ্চ হারে বেতন প্রদান করা হতো। তাদের জন্য বিবাহ করা বা অন্য কোন পেশা বা ব্যবসায় সম্পৃক্ত হওয়া ছিল সম্পূর্ণ নিষিদ্ধ। এই বাহিনী অটোমান সম্রাটের প্রতি অত্যন্ত অনুগত ছিল। সপ্তদশ শতকে অটোমান সাম্রাজ্যের সর্বোচ্চ বিস্তারের কারণে এই বাহিনীর নিয়োগ প্রক্রিয়ার কঠোর নিয়ম কিছুটা শিথিল করা হয়। বেসামরিক নাগরিকরাও তাদের আর্থসামাজিক অবস্থার উন্নতির অভিপ্রায় এই বাহিনীতে স্থান করে নিয়েছিল। ফলে ধীরে ধীরে এই বাহিনী তার সামরিক বৈশিষ্ট্য হারাতে থাকে এবং এক পর্যায়ে বেসামরিকীকরণ এর মুখোমুখি হয়। ১৮২৬ সালে সুলতান দ্বিতীয় মাহমুদ এই বাহিনীর অবলুপ্ত করেন। তখন ৬০০০ সেনার মৃত্যুদণ্ড কার্যকর করা হয়।
উৎপত্তি
তৃতীয় অটোমান সম্রাট দ্বিতীয় মুরাদ এর আমলে, (১৩৬২-১৩৮৯) জেনিসারি বাহিনী গঠন করা হয়। যুদ্ধে নিয়োজিত সকল ক্রীতদাসের ওপর এক পঞ্চমাংশ সম্রাট এর অংশ হিসেবে গ্রহণ করে এই বাহিনীর জন্য প্রথম সৈন্য সংগ্রহ করা হয়। তখন জেনিসারিরা ছিল সম্রাটের ব্যক্তিগত সেনাবাহিনী, যারা শুধুমাত্র সম্রাট এর প্রতি অনুগত ছিল। ১৩৮০ থেকে ১৬৪৮ সাল পর্যন্ত 'blood  tax'  বা 'রক্ত কর' ব্যবস্থার মাধ্যমে জেনিসারি বাহিনীতে লোক ভর্তি করা হতো। ১৬৩৮ সালে বাতিল করা হয়। এই ব্যবস্থায় বিশেষ করে খ্রিস্টান পরিবার থেকে অল্প বয়সী ছেলেদের জোর পূর্বক ধরে নিয়ে এসে এই বাহিনীর সদস্য করা হতো। মূলত বলকান এবং আনাতোলিয়া এলাকার খ্রিস্টান পরিবার থেকেই শিশু পুত্রদের ধরে নিয়ে আসা হতো। ইহুদি কিংবা তুর্কি পরিবারের সন্তানদের এই বাহিনির অন্তর্ভুক্ত করা হতো না। এনসাইক্লোপিডিয়া ব্রিটানিকা এর মতে প্রথম দিকে সমস্ত খ্রিস্টানদের এই বাহিনীতে অন্তর্ভুক্ত করা হলেও পরে শুধুমাত্র আলবেনিয়, বসনিয়ান এবং বুলগেরিয়ান বালকদের অগ্রাধিকার দেয়া হতো। জেনিসারিরা সাধারণ ক্রীতদাসও ছিল না আবার মুক্ত মানুষও ছিল না। জেনিসারিরা  সর্বদা কঠোর নিয়মানুবর্তিতার মধ্যে থাকত। তাদের অত্যন্ত উচ্চ ভাতা প্রদান করা হতো এবং অবসরের পর তাদের পেনশন দেয়া হতো। সমাজে তারা একটি অভিজাত শ্রেণী হিসেবে গড়ে উঠেছিল এভাবে তারা অটোমান সাম্রাজ্যের অন্যতম মূল চালিকাশক্তি হিসেবে প্রতিষ্ঠিত হয়েছিল। তারা এতটাই ক্ষমতাশালী হয়ে উঠেছিল যে, তাদের প্রবল আপত্তির কারণে সেনাবাহিনীতে কোনো রকম সংস্কার করা সম্ভব হয়নি। এসকল বালকদের বয়স ৬ থেকে ১৪ বছরের মধ্যে ছিল। খ্রিস্টান পরিবার থেকে তাদের ধরে নিয়ে এসে তুর্কি পরিবারে রাখা হতো যাতে করে তারা তুর্কি ভাষা এবং ইসলাম ধর্মের রীতিনীতি শিখতে পারে। এসকল বালকদের ইসলাম ধর্মে দীক্ষিত করা হতো, জোরপূর্বক খতনা করানো হতো। এবং ২৪ ঘণ্টা খোজাদের তত্ত্বাবধানে রাখা হতো। এ সকল ছেলেদের অত্যন্ত কঠোর নিয়মানুসারে চলতে হতো, তারা কখনো বিয়ে করতে পারতো না, দাড়ি রাখতে পারত না। এমন কি যুদ্ধবিদ্যা ছাড়া অন্য কোন কিছু শিখতে পারত না। এসব কারণে তারা ছিল অত্যন্ত সুশৃংখল। তারা অটোমান সেনাবাহিনীর প্রথম শ্রেণীর সদস্য হিসেবে গণ্য হতো। এ ব্যবস্থা অনেকটা পারস্য দেশীয় সাফাবিদ এবং আফসারিদ এবং কাজার রাজবংশের গিলমান বা ক্রীতদাস সৈনিক সংগ্রহের অনুরূপ ছিল। সেই ব্যবস্থাতেও জর্জিয়া ও আর্মেনীয় খ্রিস্টান পরিবার থেকে সদস্য সংগ্রহ করে সেনাবাহিনীতে ভর্তি করা হতো। প্রাথমিকভাবে এই বাহিনী তৈরি করা হয়েছিল বিভিন্ন উপজাতি নৃতাত্ত্বিক জাতিগোষ্ঠীর মধ্যে ভারসাম্য বজায় জন্য। ১৬ শতকের শেষভাগে আগে সুলতান জেনিসারি সৈন্যদের সন্তানদের এই বাহিনীতে ভর্তি হওয়া কে অনুমোদন দেয়। এর আগে তিন শত বছর ধরে যা সম্পূর্ণ নিষিদ্ধ ছিল। সে সময় অঙ্কিত চিত্র সমূহে দেখা যায় তাদের তখন দাড়ি রাখার অনুমতিও ছিল। কিছু ঐতিহাসিকদের মতে এই বাহিনী ইস্তানবুলের রাজনীতিতেও হস্তক্ষেপ করত।
এই বাহিনীর একজন সামান্য সৈনিক এক সময় কর্নেল পদে পদোন্নতি পেতে পারত। এমনকি অনেক সময় যে স্থান থেকে তাকে জোর করে ধরে নিয়ে যাওয়া হয়েছিল বহুদিন পরে সে সেখানকার গভর্নর বা আরো অনেক গুরুত্বপূর্ণ পদে নিয়োজিত হতেও দেখা গেছে।
এরকম কিছু উদাহরণ হল জর্জ ক্যাস্টরেট ইস্কান্দার বেগ নামের এক আলবেনীয় সেনাপতি যিনি ২৫ বছরে ধরে অটোমান সাম্রাজ্যের বিরুদ্ধে চলা আলবেনীয় বিদ্রোহ কে দমন করেছিলেন। আর একটি উদাহরণ হল, মেহমেদ পাশা যিনি তিনজন সুলতানের আমলে প্রধান উজির হিসেবে দায়িত্ব পালন করেন। প্রায় ১৪ বছর তিনিই ছিলেন অটোমান সাম্রাজ্যের প্রকৃত শাসক।
বৈশিষ্ট্য
এসকল বৈশিষ্ট্যের কারণে এবং যুদ্ধে তাদের অসামান্য সাফল্যের কারণে বিদেশিদের কাছে তারা পর্যবেক্ষণের বিষয় ছিল। আঠারোো শতকের মাঝামাঝি সময় থেকে তারা বিবাহ করার অনুমতি পেল, তাদের সন্তানরা জেনিসারি বাহিনী তে অন্তর্ভুক্ত হবার অধিকার পেল এবং অন্যান্য বেসামরিক কাজে সংশ্লিষ্ট হয়ে পড়ল। এরপর খুব অল্পসংখ্যক সৈনিক ব্যারাকে অবস্থান করত।
নিয়োগ, প্রশিক্ষণ এবং মর্যাদা
প্রথম জেনিসারি সেনাবাহিনীর ইউনিটটি তৈরি হয়েছিল যুদ্ধের বিজয়ের ফলে প্রাপ্ত দাসদের নিয়ে। সম্ভবত তখনকার প্রচলিত রীতি অনুসারে, সুলতান যুদ্ধে প্রাপ্ত সম্পদের তার নিজের অংশ এক পঞ্চমাংশ ব্যবহার করে এই বাহিনী গড়ে তুলেছিলেন। প্রথমদিকে গ্রীক এবং আলবেনীয় বালকদের মধ্য থেকে এই বাহিনীর জন্য ক্রীতদাস সংগ্রহ করা হতো। অটোমান সাম্রাজ্যের সীমানা সম্প্রসারণ এর সাথে সাথে ক্রমেই বসনিয়া, বুলগেরিয়া, আর্মেনিয়া, হাঙ্গেরীয়া এবং পরে কিছু কিছু ক্ষেত্রে রোমানিয়া, জর্জিয়া, ইউক্রেন এবং দক্ষিণ রাশিয়া থেকেও ক্রীতদাস সংগ্রহ করা হয়েছিল।
১৫৭০ সালের পর ব্যাপক বৈদেশিক আক্রমণের হুমকির পরিপেক্ষিতে অটোমান সরকার জেনিসারি বাহিনীর ব্যাপক সম্প্রসারণে সচেষ্ট হয়। সৈনিকদের প্রশিক্ষণের সময় কমিয়ে আনা হয়। নতুন সৈনিকদের গর বয়স যেখানে ১৪৯০ সালে ছিল সাড়ে ১৩ বছর সেখানে ১৬০৩ সালে তা বেড়ে দাঁড়ায় ১৬.৬ বছর। এর কারণ শুধুমাত্র 0 সংখ্যা বৃদ্ধি নয়। একজন তীরন্দাজের প্রশিক্ষণ শেষ হতে যে সময় লাগতো তার চাইতে একজন বন্দুকধারীর প্রশিক্ষণে সময় স্বভাবতই অনেক কম লাগত। মুক্ত মুসলিমরাও এসময় জেনিসারি বাহিনী তে ভর্তি হতে পারতো। এমন কি সে সময় কর্তব্যরত সৈন্যদের ছেলেরাও এই বাহিনীর সদস্য হতে কোনো বাধা ছিলনা। ১৭ শতকের মাঝামাঝি সময়ে জোর করে জেনিসারি বাহিনীতে সেনা ভর্তি বন্ধ হয়ে যায়। নতুন নিয়োগ প্রাপ্ত একজন জেনিসারি সৈন্যের প্রতিদিনের বেতন ছিল তিন আঁকশি। সুলতান প্রথম মেহমেদের আমলে, একজন অভিজ্ঞ গোলন্দাজ বাহিনীর সদস্যের প্রতিদিনের বেতন ছিল ১০ আঁকশি।
প্রশিক্ষণ
খ্রিষ্টান অথবা অন্যান্য ধর্মালম্বীদের যখন জোরপূর্বক এই বাহিনীতে ভর্তি করা হতো তখন প্রথমেই তাকে কোন একটি তুর্কি পরিবারের সাথে থাকতে দেওয়া হত। যেন সে তুর্কি ভাষা এবং ইসলাম ধর্মের রীতিনীতি সম্পর্কে জানতে পারে। এরপর তাকে ইসলাম ধর্মে দীক্ষিত করা হতো। এরপর তাকে রাজধানীতে একটি সামরিক স্কুলে ভর্তি করা হতো। নতুন ক্যাডেটের পারদর্শিতা বিচার করে তাকে পদাতিক, প্রকৌশলী, গোলন্দাজ অথবা তীরন্দাজ বাহিনীতে ভর্তি করে নেয়া হতো। তখন ক্যাডেটদের অত্যন্ত কঠোর নিয়মানুবর্তিতার মধ্যে থাকতে হতো। এমন কি তাদের বিয়ে করার অনুমতিও ছিল না। অন্যান্য মুসলিমদের মত তাদেরকে দাড়ি রাখতে দেয়া হতো না। জেনিসারি সেনারা সর্বতোভাবে সুলতানের এবং তার সাম্রাজ্যের প্রতিরক্ষার কাজে নিয়োজিত ছিল। সেনানিবাস কে তারা তাদের আপন গৃহ হিসেবে জানতো এবং সম্রাটকে তাদের পিতা হিসেবে মনে করত।
জেনিসারিরা দরবেশ হাজী বেকতাস ভেলি এর উপদেশ মেনে চলত। তার অনুসারীরা প্রথম সেনাদের আশীর্বাদ করতো। বেকতাসিরা অনেকটা বাহিনীর ক্যাপ্টেন হিসেবে দায়িত্ব পালন করত। নিষ্ঠার প্রতীক হিসেবে জেনিসারি সৈন্যরা এক ধরনের বিশেষ শিরস্ত্রাণ পরিধান করত। যার নাম ছিল "börk"। এই শিরস্ত্রাণের সম্মুখভাগে একটি চামচ রাখার ব্যবস্থা ছিল। যাকে বলা হত "kaşıklık"। যার অর্থ, ভ্রাতৃত্বের চামচ বা "brotherhood of the spoon"। যার মাধ্যমে যে সকল জেনিসারিরা একসাথে খেয়েছে, ঘুমিয়েছে, যুদ্ধ করেছে এবং মারা গেছে তাদের মধ্যে এক ধরনের ভাতৃত্বের বন্ধন প্রকাশ পেত।
সংগঠন
জেনিসারি বাহিনী কতগুলো ওরটায় (orta) বিভক্ত ছিল। এক একটি ওরটায় এক ব্যাটালিয়ান সমপরিমাণ সৈন্য থাকতো। প্রথম সুলেমান এর ১৬৫ ওরটা সৈন্য ছিল পরে তা ১৯৬ ওরটায় বৃদ্ধি করা হয়। সুলতান ছিলেন জেনিসারি বাহিনীর সর্বাধিনায়ক। তবে একজন সেনাপতি, 'আগা' তারা দারা এই বাহিনী পরিচালিত হতো। জেনিসারি বাহিনীর তিনটি উপ বাহিনীতে বিভক্ত ছিল।
সাধারণত জেনিসারিরা তার নিজ ব্যাটেলিয়ানের ভিতরে জ্যেষ্ঠতার ভিত্তিতে পদোন্নতি পেত। শুধুমাত্র অন্য ব্যাটেলিয়ানের নেতৃত্ব দেবার ক্ষেত্রেই তারা ব্যাটেলিয়ান ত্যাগ করতে পারতো। শুধুমাত্র জেনিসারি দের নিজস্ব অধিনায়করাই এই বাহিনীর সৈন্যদের শাস্তি প্রদান করতে পারত।
বাহিনীর শক্তি
যদিও জেনিসারি বাহিনী সম্রাটের দেহরক্ষী এবং অটোমান রাজকীয় বাহিনীর একটি গুরুত্বপূর্ণ অংশ হিসেবে বিবেচিত হতো। তথাপি তারা অটোমান সেনাবাহিনীর মূল শক্তি ছিল না। প্রথম দিকে জেনিসারি বাহিনী সংখ্যায় মূল সেনাবাহিনীর দশ ভাগের এক ভাগ ছিল। তখন অশ্বারোহী বাহিনী ছিল অটোমান সেনাবাহিনীর মূল সমর শক্তি। ডেভিড নিকোলের মতে ১৪ শতাব্দীতে জেনিসারি বাহিনীর সদস্য সংখ্যা ছিল মাত্র ১০০ এবং ১৪৭৫ সালে এই সংখ্যা বেড়ে দাঁড়ায় ৬০০০। একই সূত্র থেকে পাওয়া যায় যে তখন সেনাবাহিনীর মূল চালিকাশক্তি এই বাহিনীর সৈন্যসংখ্যা ছিল ৪০ হাজার।
যুদ্ধ সরঞ্জাম
যখন গঠন করা হয় তখন জেনিসারি বাহিনীতে তীরন্দাজরা অত্যন্ত দক্ষ ছিল। ১৪৪০ সালে আগ্নেয়াস্ত্র আবিষ্কারের পর তারা আগ্নেয়াস্ত্র ব্যবহারে পারদর্শী হয়।